Ελισάβετ της Υόρκης, δούκισσα του Σάφολκ

Η **Ελισάβετ της Υόρκης, δούκισσα του Σάφοκ** ή **Ελισάβετ Πλανταγενέτη** (22 Απριλίου 1444 - περί το 1503) ήταν έκτο παιδί και τρίτη κόρη του Ριχάρδου Πλανταγενέτη, 3ου δούκα της Υόρκης και της Σεσίλ Νέβιλ. Τα μεγαλύτερα αδέλφια της Ελισάβετ ήταν : η Άννα της Υόρκης, δούκισσα του Έξετερ, ο Εδουάρδος Δ΄ της Αγγλίας, ο Ριχάρδος Γ΄ της Αγγλίας, ο Εδμόνδος, κόμης του Ράτλαντ, η Μαργαρίτα της Υόρκης και ο Γεώργιος, 1ος δούκας του Κλάρενς. Λίγο πριν τον Φεβρουάριο του 1458 παντρεύτηκε τον Ιωάννη ντε λα Πολ, τον μεγαλύτερο γιο του Γουλιέλμου ντε λα Πολ, 1ου δούκα του Σάφοκ και της Αλίκης Σώσερ. Οι παππούδες της από μητέρα ήταν ο Τόμας Σώσερ και η Ματθίλδη Μπέργκχερς.

Ο πεθερός της ήταν σημαντική δύναμη πίσω από τον θρόνο την εποχή του Ερρίκου ΣΤ΄ της Αγγλίας από το 1447 μέχρι το 1450.
Τα τρία αυτά χρόνια οι Αγγλικές κατακτήσεις στη Γαλλία είχαν σημαντικές απώλειες τα τελευταία χρόνια του Εκατονταετούς Πολέμου, ο Σάφοκ δεν απέφυγε τη φθορά και φυλακίστηκε στον Πύργου του Λονδίνου. Ο πατέρας του Ιωάννη εκτελέστηκε στις 2 Μαΐου 1450 και ο γιος του δεν κληρονόμησε τους τίτλους του. Ο μεγαλύτερος αδελφός της Εδουάρδος Δ΄ επανέφερε τον γαμπρό του στον τίτλο του δούκα του Σάφοκ (1463), παρέμεινε δούκισσα του Σάφοκ μέχρι τον θάνατο του (1492).

## Οικογένεια
Η Ελισάβετ της Υόρκης επέζησε μετά τον σύζυγο της περίπου μια δεκαετία, αναφέρεται ότι ήταν ζωντανή τον Ιανουάριο 1503, πιθανότατα πέθανε τον Μάιο του 1504, με τον κόμη του Σάφοκ απέκτησε:
* Ιωάννης ντε λα Πολ 1ος κόμης του Λίνκολν (π.1462 - 16 Ιουνίου 1487) προοριζόταν διάδοχος του από μητέρα θείου του Ριχάρδου Γ΄. Παντρεύτηκε τη Μαργαρίτα Φιτς Άλαν με την οποία απέκτησε έναν γιο τον Εδουάρδο ντε λα Πολ που πέθανε νέος. Επαναστάτησε εναντίον του Ερρίκου Ζ΄ της Αγγλίας και σκοτώθηκε στη *μάχη του Στοκ Φιλντ*
* Γοδεφρείδος ντα λα Πολ (γεννήθηκε το 1464), πέθανε νέος
* Εδουάρδος ντε λα Πολ (1466 - 1485), αρχιδιάκονος του Ρίτσμοντ
* Ελισάβετ ντε λα Πολ (περί το 1468 - 1489), παντρεύτηκε τον Ερρίκο Λόβελ, 8ο βαρόνο του Μόρλεϊ (1466–1489) χωρίς να αποκτήσει παιδιά
* Εδμόνδος ντε λα Πολ 3ος δούκας του Σάφολκ (1471 - 30 Απριλίου 1513) διεκδικητής του θρόνου, αποκεφαλίστηκε από τον Ερρίκο Η΄ της Αγγλίας.
* Ντόροθι ντε λα Πολ (γεννήθηκε το 1472), πέθανε νέος
* Χάμφρεϊ ντε λα Πολ (1474 - 1513), ιερέας
* Άννα ντε λα Πολ (γεννήθηκε το 1472), μοναχή
* Κατερίναι ντε λα Πολ (περί το 1477 - 1513) παντρεύτηκε τον Γουλιέλμο Στρτον, 5ο βαρόνο του Στρτον χωρίς να αποκτήσει παιδιά
* σερ Γουλιέλμος ντε λα Πολ (1478 - 1539), ιππότης στο *κάστρο του Γουίνγκφιλντ*, κρατήθηκε στον Πύργο του Λονδίνου και πιστεύεται ότι πέθανε στα τέλη του 1539, παντρεύτηκε την Κατερίνα Στρτον χωρίς να αποκτήσει παιδιά
* Ριχάρδος ντε λα Πολ (1480 - 24 Φεβρουαρίου 1525) διεκδικητής του Αγγλικού θρόνου, σκοτώθηκε στη μάχη της Παβίας.

### Πρόγονοι


## Παραπομπές


## Πηγές
*Clutterbuck, Rev. Robert Hawley. Notes on the Parishes of Fyfield, Kimpton, Penton Mewsey, Weyhill and Wherwell in the County of Hampshire.
*Halsted, Caroline A. Richard III, as Duke of Gloucester and King of England. Philadelphia: Carey and Hart, 1844.
*Weir, Alison. Mistress of the Monarchy: The Life of Katherine of Swynford, Duchess of Lancaster. New York: Ballantine, 2009
*Wagner, John A. Encyclopedia of the Wars of the Roses. Santa Barbara
*Spaltro, Kathleen & Noeline Bridge. Royals of England: A Guide for Readers, Travelers, and Genealogists. Lincoln, NE: iUniverse, 2005.

Κατηγορία:Οίκος της Υόρκης
Κατηγορία:Αγγλίδες δούκισσες